text: कांग्रेस के मुख्य प्रवक्ता रणदीप सुरजेवाला ने कहा, 'वजुभाई वाला ने राज भवन की गरिमा धूमिल की, संविधान और नियमों की अवहेलना की तथा भाजपा की कठपुतली के तौर पर काम किया.' उन्होंने कहा, 'राज्यपाल ने संविधान की बजाय 'भाजपा में अपने मालिकों' (मास्टर्स इन बीजेपी) की सेवा चुनी. ' सुरजेवाला ने कहा राज्यपाल वाला जी एक बीजेपी कार्यकर्ता के तौर पर काम कर रहे हैं वह संविधान की रक्षा करने वाले एक राज्यपाल के तौर पर व्यवहार नहीं कर रहे हैं.